o

Uddannelsesbeskrivelse af Pas på, på banen

Oktober 2020

**Indholdet i dette dokument er udarbejdet af: Fagansvarlig, Lars Veiler (LTVJ)**

|  |  |  |  |  |
| --- | --- | --- | --- | --- |
| *Version* | *Dato* | *Udarbejdet af* | *Godkendt af* | *Ændring* |
| 7 | 20.10.2020 | ATDG | FLAN | Uddannelsesejer ændret |
| 6 | 05.04.2019 | LVNS | LKPH | Ændret gyldighed af kompetence til at være 4 år efter opnåelse af kompetence første gang i punkt 1.10 |
| 5 | 19.03.2018 | LVNS | LKPH | Indsat link til Modul 1 i punkt 1.4. |
| 4 | 06.03.2018 | LVNS | LKPH | Ændret godkender til LKPH |
| 3 | 02.02.2018 | LVNS | KATJ | Indsat områder hvor PPPB kompetence er gyldig i punkt 1.1, og punkt 2.6Indsat forudsætninger for oprettelse af legitimationskort i punkt 2.4  |
| 2 | 04.12.2017 | LVNS | KATJ | Ændret varighed af modul 2 i punkt 1.5.  |
| 1 | 12.10.2017 | LTVJ | KATJ | Første version |

|  |  |  |
| --- | --- | --- |
| *Pas på, på banen*  | Banedanmark HR UddannelseSikkerhedsuddannelser Carsten Nieburhs Gade 43 1577 København V www.banedanmark.dk  | Forfatter: Lars Veiler Mail: ltvj@bane.dk Telefon: 8234 0000  |

Indholdsfortegnelse

[1 Pas på, på banen 4](#_Toc5362452)

[1.1 Målgruppe 4](#_Toc5362453)

[1.2 Målbeskrivelse 4](#_Toc5362454)

[1.3 Personlige forudsætninger for deltagelse på instruktionen 4](#_Toc5362455)

[1.4 Beskrivelse af Modul 1 4](#_Toc5362456)

[1.5 Beskrivelse af Modul 2 5](#_Toc5362457)

[1.6 Prøve 5](#_Toc5362458)

[1.7 Regler for omgængere 5](#_Toc5362459)

[1.8 Pensumoversigt 5](#_Toc5362460)

[1.9 Praktisk vedligehold af kompetencen 6](#_Toc5362461)

[1.10 Gyldighed af kompetence 7](#_Toc5362462)

[1.11 Mistet kompetence 7](#_Toc5362463)

[2 Legitimationskort 8](#_Toc5362464)

[2.1 Målgruppe 8](#_Toc5362465)

[2.2 Personlige forudsætninger for udstedelse af legitimationskort 8](#_Toc5362466)

[2.3 Legitimationskort 8](#_Toc5362467)

[2.4 Udstedelse og opdatering af legitimationskort 8](#_Toc5362468)

[2.5 Ansvar i forhold til legitimationskort 9](#_Toc5362469)

[2.6 Gyldighed af legitimationskort 9](#_Toc5362470)

# Pas på, på banen

## Målgruppe

* Alle der skal færdes i og inden for 4 meter fra trafikerede jernbanespor, hvor der normalt ikke er offentlig adgang.
* Alle der skal arbejde i og inden for 4 meter fra trafikerede jernbanespor.

For begge gælder at det er områder, hvor Banedanmark, Arriva, DSB eller DSB S-tog står som ejer og forvalter af infrastrukturen.

## Målbeskrivelse

### Formål

Formålet er at give deltagerne en instruktion således

* at de kan færdes på en sikker og forsvarlig måde på eget ansvar
* at de kan arbejde under ansvar af en SR-arbejdsleder.

### Mål

Målet med instruktionen er, at den skal gøre deltagere i stand til at

* færdes tættere på nærmeste skinne end 4 meter på områder, hvor der normalt ikke er offentlig adgang
* vurdere respektafstande til køreledningsanlæg
* krydse spor med togtrafik
* vurdere situationen, så der ikke sker uheld eller opstår faresituationer
* deltage i arbejde under ansvar af en SR-arbejdsleder
* kende til bestemmelserne på områder, hvor der normalt er offentlig adgang.

Det understreges, at instruktionen ikke er tilstrækkelig til, at den pågældende må arbejde tættere end 4 meter på nærmeste skinne, med mindre det sker under ansvar af en SR-arbejdsleder.

## Personlige forudsætninger for deltagelse på instruktionen

Der kræves ingen særlige faglige forudsætninger for deltagelse i instruktionen, men deltageren skal have normalt syn, farvesans og høresans.

## Beskrivelse af Modul 1

### Generelt

Modul 1 er den teoretiske instruktion, som er et E-læringskursus der gennemføres på en computer som forberedelse til den praktiske instruktionsdag – Modul 2. E-læringskurset skal derfor gennemføres i de 30 dage forud for den praktiske instruktionsdag.

Modul 1 ligger på hjemmesiden: <https://banekurser.dk/> og hedder *Pas på, på banen.*

Efter Modul 1 er gennemført modtages en bekræftelse for gennemførsel med en gyldighedsperiode på 30 dage, hvori Modul 2 skal gennemføres.

Det er virksomheden, hvor deltageren er ansat, der beslutter tid og sted samt afsætter de nødvendige tekniske ressourcer for afviklingen af E-læringskurset.

Deltageren skal medbringe bekræftelsen for gennemførsel af Modul 1 til den praktiske instruktionsdag - Modul 2 enten printet eller elektronisk.

Bemærk at hvis bekræftelsen på gennemførsel af Modul 1 ikke medbringes på Modul 2, kan vedkommende ikke deltage på Modul 2 og vil blive sendt hjem.

### Varighed

### 1-2 timer

## Beskrivelse af Modul 2

### Generelt

Modul 2 er den praktiske instruktionsdag som afholdes med en underviser og afsluttes med en prøve.

### Holdstørrelse

Holdstørrelsen må ikke overstige ti kursister.

### Varighed

### 3 timer

## Prøve

Prøvens indhold og gennemførelse fastsættes af Banedanmark, HR Sikkerhedsuddannelser.

Prøven er skriftlig og afholdes individuelt, hvor der tages udgangspunkt i hele pensummet for instruktionen.

## Regler for omgængere

Hvis en deltager opnår ”ikke bestået” til den afsluttende prøve, kan vedkommende kun opnå kompetencen ved på ny at gennemgå instruktionen. Dog skal deltageren ikke gennemgå Modul 1 igen, hvis Modul 2 kan gennemføres inden for de 30 dage Modul 1 var gyldig i, da det blev gennemført i første omgang.

## Pensumoversigt

I pensumoversigten benyttes følgende taksonomi:

#### Kende

Trin 1 Deltageren skal ikke have konkret viden om de pågældende bestemmelser, men vide, at bestemmelserne er omtalt, og hvor de er omtalt.

Trin 2 Deltageren skal kunne gengive de pågældende bestemmelser, der typisk vil være definitioner og begreber.

#### Kunne

Trin 3 Deltageren skal med egne ord kunne forklare og fortolke de pågældende bestemmelser og dermed kunne dokumentere forståelse af bestemmelserne.

Trin 4 Deltageren skal med egne ord kunne forklare og fortolke de pågældende bestemmelser, skal kunne sætte dem i forhold til andre bestemmelser og kunne anvende bestemmelserne som helhed.

#### Opslag

Trin 5 Deltageren skal ved opslag i det pågældende materiale kunne udlede og forklare de ønskede oplysninger og sætte dem i forhold til andre bestemmelser.

| **Reglement,****instruks m.v.** | **Emne** | **Trin** |
| --- | --- | --- |
| **SR** | Hvornår der er tale om færden. Medbringe genstande.UndtagelserTyper af arbejde – Husk, altid med SR-arbejdslederSR-arbejdslederInstruktion  | 3122/31 |
|  | § 3 Personalets kompetence og ansvar* Stationsbestyrer
* SR-koordinator
* SR-arbejdsleder
 | 222 |
| § 70 Generelle forhold vedrørende infrastruktur arbejder.* Gyldighedsområde
* Arbejde
* Passage af spor med køretøjer og materiale
 | 323 |
| § 73 Udførelse af infrastrukturarbejder* SR-arbejdslederens forhold
 | 3 |
| Definitioner* Færden
* Jernbanesikkerhedsplan
* SR-arbejdsleder
* Stationsbestyrer
* SR-koordinator
 | 3333 |
| **SIN-L** | *Instruks 11.1 (København/Vigerslev – Kastrup, op til ØSB)** Vedligeholdelsesarbejder (sup. til pjecens 1.14)
 | 2 |

## Praktisk vedligehold af kompetencen

Kompetencen vedligeholdes ved hver sjette måned at have foretaget en af følgende:

* En gang færden i og inden for 4 meter fra trafikerede jernbanespor, hvor der normalt ikke er offentlig adgang.
* En gang arbejde i og inden for 4 meter fra trafikerede jernbanespor.

Kan kompetencen ikke vedligeholdes i praksis, kan vedkommende i stedet gennemføre Modul 1 på ny.

Det er arbejdsgiverens ansvar at deres medarbejdere har en gyldig kompetence samt lever op til kravene om vedligehold af kompetencen.

Medarbejdere kan have brug for mere rutine og erfaring end beskrevet her, og der er det medarbejderens ansvar at sige fra overfor opgaver, hvis medarbejderen ikke har den nødvendige rutine.

## Gyldighed af kompetence

Efter instruktionen er gennemført, er kompetencen gyldig i 4 år, så længe de fastsatte krav til løbende praktisk vedligehold af kompetencen angivet i punkt 1.9 er opfyldt, og så længe vedkommende har normalt syn, farvesans og høresans.

Skal kompetencen forlænges udover de 4 år, skal der søges om fornyelse af kompetencen senest fem hverdage før kompetencen udløber og tidligst tre måneder før kompetencen udløber. Herefter vil kompetencen være gyldig i yderligere 4 år, så længe forudsætningerne nævnt ovenfor fortsat er opfyldt.

Kompetencen er kun gyldig på områder, hvor Banedanmark, Arriva, DSB eller DSB S-tog står som ejer og forvalter af infrastrukturen.

## Mistet kompetence

Vedligeholdes kompetencen ikke som angivet i punkt 1.9 eller fornys kompetencen ikke rettidigt som nævnt i punkt 1.10, kan kompetencen kun opnås ved igen at gennemføre hele instruktionen.

# Legitimationskort

## Målgruppe

Følgende personer skal have et gyldigt legitimationskort:

* Alle der skal færdes i og inden for 4 meter fra trafikerede jernbanespor, hvor der normalt ikke er offentlig adgang
* Alle der skal arbejde i og inden for 4 meter fra trafikerede jernbanespor

For ovenstående gælder at det er områder, hvor Banedanmark, Arriva, DSB eller DSB S-tog står som ejer og forvalter af infrastrukturen.

## Personlige forudsætninger for udstedelse af legitimationskort

### Uddannelse

For at få udstedt et legitimationskort, skal instruktionen Pas på, på banen være gennemført.

## Legitimationskort

Legitimationskortet som Banedanmark udsteder er printet med kortejerens navn, billede og MA-nummer (medarbejdernummer) samt en unik QR-kode. Koden kan ved hjælp af app’en *Banedanmark Kvalifikationer* scannes for derved at se kortejerens sikkerheds- og banetekniske kompetencer direkte i Banedanmarks database.

Legitimationskortet udstedes af Banedanmark efter en kursist første gang gennemfører instruktionen Pas på, på banen. Når vedkommende herefter erhverver sig nye sikkerheds- og banetekniske kompetencer, vil de automatisk fremgå, når de er opdateret i Banedanmarks database.

Efter et kursus eller en uddannelse er gennemført til kortet modtages eller kompetencerne er opdateret i Banedanmarks database, modtager kursisterne et midlertidigt pap-legitimationskort af underviseren, som har en gyldighedsperiode på to måneder. Inden for de to måneder udsteder Banedanmark legitimationskortet, eller opdaterer kompetencerne hvis medarbejderen allerede har et legitimationskort. Processerne for udstedelse af legitimationskort og opdateringer af kompetencer efter gennemført uddannelse er nærmere beskrevet i punkt 2.4.

## Udstedelse og opdatering af legitimationskort

For at Banedanmark kan udstede et legitimationskort til en medarbejder, skal medarbejderen være oprettet i Banedanmarks kursusportal med et paslignende billede (formatet på billedet skal være JPEG og have en maksimal størrelse på 1 MB - størrelsen har betydning for, hvor hurtigt kortet kan scannes).

### Udstedelse af legitimationskort ved gennemført instruktion - Pas på, på banen

* Efter en deltager har gennemført instruktionen Pas på, på banen, udsteder underviseren et pap-legitimationskort med to måneders gyldighed.
* Inden for de to måneder sender Banedanmark det endelige legitimationskort.

### Opdatering af legitimationskort ved fornyelse af Pas på, på banen kompetence

* Ønskes en medarbejders Pas på, på banen kompetence fornyet, skal medarbejderen igennem vedkommendes kursuskontaktperson ansøge om fornyelse.
* Ansøgning sker ved hjælp af blanketten *Ansøgning om fornyelse af Pas på, på banen kompetence*.
* Når Banedanmark har modtaget og behandlet ansøgningen om fornyelse i Banedanmarks database, vil det automatisk fremgå når legitimationskortet scannes.

### Opdatering af legitimationskort ved gennemført infrastrukturuddannelse

* Efter en medarbejder har gennemført en infrastrukturuddannelse, udsteder underviseren et pap-legitimationskort med to måneders gyldighed
* Inden for de to måneder opdateres medarbejderes kompetencer i Banedanmarks database, hvorefter det vil fremgå når legitimationskortet scannes.

### Opdatering af legitimationskort ved gennemført efteruddannelse for en infrastrukturuddannelse

* Efter en medarbejder har gennemført en efteruddannelse for en infrastrukturuddannelse, udsteder underviseren et pap-legitimationskort med to måneders gyldighed
* Inden for de to måneder opdateres medarbejderes kompetencer i Banedanmarks database, hvorefter det vil fremgå når legitimationskortet scannes.

### Opdatering af legitimationskort ved mistet kompetence

* Mister en medarbejder en kompetence, vil kompetencen ikke længere fremgå når kortet scannes, efter det er opdateret i Banedanmarks database.

## Ansvar i forhold til legitimationskort

Det er medarbejderes ansvar, at have et gyldigt legitimationskort når de færdes i og inden for 4 meter fra trafikerede jernbanespor, hvor der normalt ikke er offentlig adgang, eller når de arbejder i og inden for 4 meter fra trafikerede jernbanespor.

## Gyldighed af legitimationskort

Legitimationskortet er kun gyldigt på områder, hvor Banedanmark, Arriva, DSB eller DSB S-tog står som ejer og forvalter af infrastrukturen.